Projektforslag for fjernvarmeforsyning af boliger og aktivitetscenter nord for 
[adresse], LP 348 
Sagsfremstilling 
73.       Projektforslag for fjernvarmeforsyning af boliger og aktivitetscenter nord for 
[adresse], LP 348 - Åbent 
  
  
SAGENS INDHOLD 
[adresse] har i marts 2014 fremsendt et projektforslag for fjernvarmeforsyning af nye boliger og 
aktivitetscenter nord for [adresse] i Hadsten med anmodning om Favrskov Kommunes godkendelse. 
  
Forsyningsområdet er omfattet af lokalplan nr. 348, ”Boliger og aktivitetscenter nord for [adresse]” og kan ses på 
side 6 i vedlagte projektforslag. Lokalplanen giver mulighed for opførelse af 39 handicapboliger med tilhørende 
serviceareal og aktivitetscenter. 
  
Ifølge lokalplanen skal nybyggeri i området tilsluttes kollektiv varmeforsyning. For bebyggelse, der opfylder de 
gældende klassifikationskrav for lavenergihuse, har kommunen dog pligt til at dispensere fra denne bestemmelse. 
  
[adresse] finansierer og ejer samt forestår driften og vedligeholder fjernvarmeforsyningsanlægget til og 
med hovedafspærringshanerne og varmemålerne hos forbrugerne. [adresse] vil med godkendelse af 
projektforslaget få forsyningspligt i området.  
  
I projektet forudsættes, at forsyningsledningen til projektområdet og distributionsnettet i området etableres i 
forbindelse med selve byggemodningen. Projektet er endvidere koordineret med etableringen af den kommende 
rundkørsel ved [adresse]. Det forventes, at alle ledninger vil kunne lægges i offentlige eller private vejarealer og at 
arealafståelse dermed ikke vil blive nødvendig. Etableringen af stikledningerne afhænger af forbrugertilslutningen, 
der forventes at forløbe over fire år. 
  
VURDERING 
Det anslåede varmebehov i området er 377 MWh inklusiv varmetabet i ledningsnettet, der anslås til ca. 27 %. Dette 
forholdsvis store varmetab skyldes det lave varmebehov i nybyggeri jævnfør bygningsreglementet, idet en mindre 
afsætning af varme for enden af en hovedledning almindeligvis vil give et større procentuelt varmetab undervejs.   
 
Teknik- og 
Miljøudvalget 
2. juni 2014 
Sagsnr. 710-2014-
12085 
Dok.nr. 710-2014-
85536 
Sagsbehandler 
DPLVSO 
  
Tidl. politisk behandling 
  
Forventet sagsgang 
TM-U 
Lovgrundlag 
Lov om varmeforsyning. Bekendtgørelse om 
godkendelse af projekter for kollektive 
varmeforsyningsanlæg 
  
[adresse] har i dag to halmfyrede kedler, hver på 8,0 MW, samt naturgas- og træpillekedler, som 
anvendes til spids- og reservelast. Ved normaldrift produceres [adresse] nuværende varmebehov på 
halmkedlerne, der også har kapacitet til at forsyne projektområdet. 
  
Projektet indebærer anlægsomkostninger for [adresse] på 4,3 mio. kr. eksklusive moms til etablering af 
fjernvarmenet i projektområdet. [adresse] beregninger viser, at fjernvarmeudvidelsen vil bidrage med et 
positivt årligt dækningsbidrag til [adresse] øvrige drift, vedligeholdelse og administration på ca. 162.000
kr. eksklusive moms.  
  
Brugerøkonomiske beregninger viser, at der ved valg af fjernvarme kan opnås følgende årlige besparelser (inklusiv 
moms) i forhold til individuelle jordvarmeanlæg:  
  
· Tæt-lav bolig, 74 m²: 4.661 kr., svarende til 31 %  
· Serviceareal med fællesrum: 14.196 kr., svarende til 24 %  
· Aktivitetscenter: 33.419 kr., svarende til 27 %.  
  
Samfundsøkonomiske beregninger viser, at besparelsen ved valg af fjernvarme i forhold til individuelle varmepumper
for en 20 års periode er ca. 4,4 mio. kr., svarende til 56 %. Ved disse beregninger er anvendt den senest udmeldte 
kalkulationsrente fra Energistyrelsen på 4 %.  
  
Der er endvidere foretaget følsomhedsberegninger, der viser, at projektet er meget robust, idet der fortsat kan 
påvises samfundsøkonomiske besparelser på 5,4 og 3,6 mio. kr. for en 20 års periode ved henholdsvis 20 % 
forøget investering og 20 % reduceret tilslutning. 
  
Energi- og miljømæssige beregninger viser, at der ved gennemførelse af projektet over 20 år vil være en samlet 
udledning på 55,7 tons CO2-ækvivalenter mod 996,6 tons ved individuelle varmepumper, svarende til en reduktion 
på ca. 94 %.  
  
Projektet som helhed vurderes således, som værende både samfundsøkonomisk og miljømæssigt fordelagtigt. 
  
INDDRAGELSE/KOMMUNIKATION 
Projektforslaget har været sendt i høring ved HMN Naturgas, der i høringssvar af 28. marts 2014 har meddelt 
følgende: 
  
”HMN Naturgas I/S har haft ovennævnte projektforslag i høring og har ingen bemærkninger dertil. Til orientering kan 
oplyses, at vores manglende bemærkninger ikke kan tolkes som en bekræftelse af de i projektforslagets anvendte 
forudsætninger og dermed heller ikke en bekræftelse af projektforslagets konklusioner.” 
  
ØKONOMISKE KONSEKVENSER 
Projektets gennemførelse får ingen økonomiske konsekvenser for Favrskov Kommune. 
INDSTILLING 
Teknik- og kulturdirektøren indstiller til Teknik- og Miljøudvalget: 
  
1. At projektforslag for fjernvarmeforsyning af ”Nye boliger og aktivitetscenter nord for [adresse], LP 348” 
godkendes.   
  
  
BESLUTNING 
  
  
  
Bilag 
  
  
  
  
Teknik- og Miljøudvalget, 2. juni 2014: 
Fraværende: Ludvig Søndergaard, Zacharias Carlsen 
  
Godkendt. 
Projektforslag for nye boliger og aktivitetscenter 
nord for [adresse], LP 348 
710-2014-85861 
